Polisie slaan toe op dwelmfabriek; 3 vas | Maroela Media
Die polisie het beslag gelê op 'n groot hoeveelheid dwelms nadat hulle toegeslaan het op 'n laboratorium in Phoenix. Foto: SAPD
Wetstoepassers van KwaZulu-Natal het drie mans noord van Durban vir die besit van dwelms in hegtenis geneem en op 'n groot hoeveelheid dwelms beslag gelê.
Kol. Thembeka Mbele, woordvoerder van die polisie, het gesê beamptes van misdaadintelligensie, die eenheid vir openbare orde en Durban se metropolisie het Woensdag om 09:30 twee mans van onderskeidelik 25 en 36 jaar oud in Phoenix aangekeer nadat hulle glo dwelms met 'n straatwaarde van R44 500 in hul besit gevind het.
Die vonds sluit 2 050 heroïenkapsules en 60 mandraxtablette in. Die polisie sê beamptes het ook op R11 827 se kontant beslag gelê.
Albei verdagtes word van die besit van dwelms aangekla.
Mbele sê later dieselfde dag het polisiebeamptes van die polisiestasie in Phoenix 'n misdaadoperasie uitgevoer nadat hulle inligting ontvang het van 'n laboratorium waar dwelmmiddels vervaardig word.
Nadat die polisie die perseel in Westhamplek, Phoenix, dopgehou het, het hulle dit binnegegaan en beslag gelê op dwelms wat daar vervaardig en verpak is, onder meer heroïen.
Die 30-jarige verdagte wat hier in hegtenis geneem is, het vandag saam met die 25- en 36-jarige in die Verulam-landdroshof verskyn.
Staatskaping: Zondo sê oor aansoeke om getuies te kruisondervra
Nou dít is nou regte dwelms.
Dankie! aan die polisie. Ek glo reg en geregtigheid sal geskied,
Is dit alles wat gevind is?
Uitstekende Werk. Dankie aan al die SAP lede en mense wat hier bygedra het,
So bly mag hulle tronkstraf kry, vir al die hartseer en pyn wat hulle ons as ouers laat deurmaak met 'n kind wat 'n verslaafde is. As hulle nie daar is dan kan ons kinders dit nie gebruik en het hulle dalk ook 'n kans in hierdie samelewering van ons. Puik werk SAP